EkBass/fiwiki-20250220-pages-articles huggingface dataset:
Lyonel Feininger

Lyonel Feininger (17. heinäkuuta 1871 – 15. tammikuuta 1956) oli saksalais- amerikkalainen taidemaalari. Hänen taiteellisen kiinnostuksensa kohteina olivat varsinkin kaupunkinäkymät ja rakennukset. Tyyliltään hänen maalauksensa ovat persoonallisella tavalla kubistisia. Feininger syntyi New Yorkissa saksalaisten maahanmuuttajien perheeseen. 16-vuotiaana hän muutti perheensä mukana Saksaan. Feininger toimi taiteilijauransa alkuvaiheessa lähinnä sanomalehtien kuvittajana ja pilapiirtäjänä. Vasta 36-vuotiaana hän alkoi päätoimisesti keskittyä maalaustaiteeseen. Aluksi hänen taiteessaan näkyi aikaisempi pilapiirtäjän ura: ihmishahmot olivat venytettyjä ja muodot liioitellun kulmikkaita. Lyonel Feininger kuului myös Der Blaue Reiter ryhmään. Vuonna 1911 Feininger tutustui Pariisissa uuteen kubistiseen maalaustyyliin. Myös pariisilaisen Robert Delaunayn taide teki häneen vaikutuksen. Näiden vaikutelmien pohjalta Feininger kehitti oman kubismia muistuttavan tyylisuuntauksen, jota hän kutsui ”prismaismiksi”. Maalausten aiheina olivat enimmäkseen rakennukset. Värienkäyttö oli taitavaa: Feininger onnistui usein luomaan vaikutelman maalauksen sisältä tulevasta valosta. Vuonna 1919 arkkitehti Walter Gropius kutsui Feiningerin opettamaan Weimarin Bauhaus -taidekouluun. Feininger jatkoi Bauhausin opettajana vuoteen 1926 asti, jonka jälkeen hän jatkoi vapaana taiteilijana. Hitlerin valtaantulon jälkeen modernia ja kokeilevaa taidetta ei enää hyväksytty Saksassa. Myös Feininger luokiteltiin ”rappiotaiteen” edustajaksi. Niinpä Feininger päättikin vuonna 1937 muuttaa takaisin synnyinmaahansa Yhdysvaltoihin. Hän asettui New Yorkiin ja jatkoi taiteilijan uraansa, käyttäen aiheina muun muassa Manhattanin pilvenpiirtäjiä. Feininger kuoli 84-vuotiaana New Yorkissa. ==Aiheesta muualla== * Luokka:Bauhaus Luokka:Saksalaiset taidemaalarit Luokka:Yhdysvaltalaiset taidemaalarit Luokka:Vuonna 1871 syntyneet Luokka:Vuonna 1956 kuolleet Luokka:Saksalaiset pilapiirtäjät
Keltiäinen

Keltiäinen (Lasius flavus) on pieni, noin 2–4 millimetriä (työläinen) pitkä keltainen ja valonarka muurahainen. Pääasiallisena ravintonaan keltiäinen käyttää usein juurikirvoja ja niiden erittämää mesikastetta. Sen lisäksi se hyödyntää muita ravinnonlähteitä: mitä tahansa makeaa sekä pesään mahdollisesti tunkeutuvia hyönteisiä. Hyvissä olosuhteissa keltiäiset kasvattavat juurikirvoja pesissään ja syövät kesällä niiden mesikastetta ja talvisin itse kirvoja. Tästä syystä keltiäisiä näkee harvoin maan pinnalla muutoin kuin parveiluaikana, joka on Suomessa tyypillisesti elokuussa. Keltiäinen on rauhallinen ja välttelee yhteenottoja, mutta keltaisen värinsä vuoksi se sekoitetaan usein pistinmuurahaisten (Myrmicinae) alaheimon pistävään siloviholaiseen (Myrmica rubra)Ant Ark / Yellow Meadow Ant (Lasius Flavus), jota kansanomaisesti usein nimitetään ”kusiaiseksi”. Keltiäisellä ei kuitenkaan ole myrkkyä, eikä pistintä. == Lähteet == == Aiheesta muualla == * Laji.fi: Keltiäinen (Lasius flavus) * iNaturalist: Keltiäinen (Lasius flavus) * Ötökkätieto: Keltiäinen (Lasius flavus) * Hyönteismaailma: Keltiäinen (Lasius flavus) * ITIS: Lasius flavus * University of Michigan, Animal Diversity Web (ADW): Lasius flavus * Global Biodiversity Information Facility (GBIF): Lasius flavus * Centre for Agriculture and Biosciences International (CABI): Lasius flavus (mound, ant) * Pherobase: Semiochemicals of Lasius flavus, the Yellow turf ant Luokka:Muurahaiset
Emeishan

Emeivuori () on vuori Sichuanin maakunnassa, Kiinassa. Emeivuoren (Emeishan) huippu kohoaa 3 099 metrin korkeuteen. Emeivuori on yksi neljästä buddhalaisten pyhistä vuoresta Kiinassa. Vuoren suojelijabodhisattva on Samantabhadra, joka kiinan kielessä tunnetaan nimellä Puxian. Jotkut buddhalaiset ja taolaiset luostarit vuorella yhdistetään myös perinteisen kiinalaisten kamppailulajien opetukseen. Vuorta ympäröivä alue on geologisesti merkittävä, sillä se on muodostunut suuressa laakiopurkauksessa permikaudella. Emeivuoren alue valittiin vuonna 1996 UNESCOn maailmanperintöluetteloon yhdessä läheisen Leshanin jättiläisbuddhapatsaan kanssa. ==Lähteet== ==Aiheesta muualla== *Emeivuori UNESCOn maailmanperintöluettelon sivuilla *Virtual Tour Luokka:Kiinan vuoret Luokka:Unescon maailmanperintökohteet Kiinassa Luokka:Buddhalaisuuden pyhät paikat Luokka:Sichuan Luokka:Buddhalaisuus Kiinassa
Phoenix (luotain)

Phoenix on Mars-laskeutuja, jonka suunnittelua johti Arizonan yliopiston kuu- ja planeettalaboratorio NASAn johdolla. Luotaimessa käytetään joitakin alun perin vuoden 2001 peruutettuun Mars-laskeutujaan suunniteltuja laitteita sekä kyseisen luotaimen runkoa. Phoenix laskeutui 25. toukokuuta 2008 Marsin vesi- ja jäärikkaalle pohjoisnapa-alueelle. Toukokuun lopulla 2010 NASA totesi laitteen toiminnan päättyneen. == Tehtävä == Tehtävällä on kaksi päämäärää. Ensimmäinen on veden geologisen historian tutkiminen, jonka perusteella voidaan selvittää menneisyydessä tapahtuneen ilmastomuutoksen syitä. Toinen on etsiä todisteita elinkelpoisesta alueesta, joka voisi sijaita jään ja maaperän välisellä rajavyöhykkeellä. Phoenixin instrumentit on suunniteltu Marsin arktisten seutujen geologiseen ja biologiseen tutkimiseen. Luotaimessa on myös suomalainen painemittari, jonka on valmistanut Ilmatieteen laitos. Luotain on ensimmäinen, joka lähettää dataa Marsin napa-alueilta. Se jatkaa NASAn "seuraa vettä" -strategiaa Marsin tutkimisessa. Luotain laukaistiin Cape Canaveralista Boeingin Delta 7925 -raketilla 4. elokuuta 2007 kello 12.26 Suomen aikaa. Luotain laskeutui Marsiin 26. toukokuuta 2008 puoli kolmen jälkeen aamuyöllä. NASA ilmoitti 10.11.2008 menettäneensä yhteyden luotaimeen. Tämä oli odotettavissa Marsin kylmyyden heikentäessä akkujen tehoa ja lähestyvän talven vähentäessä aurinkopaneelien tuottamaa energiaa. Luotain oli toiminnassa viisi kuukautta pidempään kuin alun perin ennakoitiin. Luotainta yritettiin herätellä Marsin kevään koittaessa vuoden 2010 ensimmäisen neljänneksen aikana. Tässä ei kuitenkaan onnistuttu. == Suomen kontribuutio == Ilmatieteen laitos toimitti luotaimeen kaasukehän painemittalaitteen, joka on mitannut luotaimen ympäristön painevaihteluita. Mittauksia käytettiin säämallien luomiseen ja havaittiin mm. Marsille tyypillisiä pölypyörteitä. == Lähteet == == Aiheesta muualla == * Portaali. * * * * * * * Luokka:Mars-luotaimet
Kaajärven rannat

Kaajärven rannat on Viikatteen vuonna 2002 julkaistu kolmas studioalbumi. Levy on julkaistu sekä CD:nä (RA085) että vinyylinä (LONG004). Vinyyliversiolla on CD:ltä puuttuva kappale "Lyijykomppania". Levyn kappaleesta "Nuori mies nimetön" tehdyn videon on ohjannut Joonas Berghäll. Albumi nousi julkaisuviikollaan Suomen virallisen listan sijalle 6. == Kappaleet == Sävellys, sanoitus ja sovitus Kaarle Viikate, ellei toisin mainita. # # # # # # # # # # # ==Kokoonpano== * Kaarle Viikate – laulu, sähkö- ja akustinen kitara, basso * Simeoni Viikate – lyömäsoittimet ===Vierailevat muusikot=== * Arttu Kunnasto – haitari * Simo Helkala – hammond-urut * Jari-Jukka Nippala – tehosteet == Arvostelut == * Imperiumi.net: Imperiumi.net * Soundi: Soundi == Lähteet == == Aiheesta muualla == * * Luokka:Viikatteen albumit Luokka:Vuoden 2002 albumit
Mikel John Obi

Mikel John Obi (oik. John Michael Nchekwube Obinna, s. 22. huhtikuuta 1987 Plateau, Nigeria) on nigerialainen jalkapalloilija, joka edusti yli kymmenen vuotta Englannin Valioliigassa pelaavaa Chelseaa. Vuonna 2017 hän siirtyi Kiinaan Tianjin TEDA:n joukkueeseen. Vuonna 2019 hän palasi Englantiin ja teki sopimuksen Middlesbrough'n kanssa. Mikelin pelipaikka on puolustavalla keskikentällä. == Ura == Juniorina Mikel edusti synnyinseudultaan kotoisin olevaa Plateau Unitedia, josta hän siirtyi eteläafrikkalaiseen Ajax Cape Towniin. Ammattilaisuransa hän aloitti vuonna 2005 Norjan pääsarjassa, Tippeligaenissa, pelaavan FC Lyn Oslon joukkueessa. Vain kuuden pääsarjaottelun jälkeen hän siirtyi Englantiin. Siirto ei sujunut ongelmitta, sillä suurseurojen Manchester Unitedin ja Chelsean välille syntyi erimielisyyksiä sopimuksesta. Pitkän riidan jälkeen Mikel siirtyi Chelseaan. 23,6 miljoonan euron siirtokorvauksesta ManU sai 17,7 miljoonaa ja Lyn 5,9 miljoonaa euroa.http://iltasanomat.fi/urheilu/sahkeet/Chelsea+maksoi+Lynin+Obi+Mikelist%E4+my%F6s+ManU:lle/1183777 Mikelillä oli suuria ongelmia sopeutua Chelseaan alkukaudella 2006, mutta kevätkaudella hän esitti parhaimmillaan huikeita otteita Chelsean paidassa ja murtautui manageri José Mourinhon luottomiesten joukkoon. Mikelin ominaisuudet, kuten voimakkuus ja harvinaisen laaja syöttörepertuaari mahdollistavat hänen käyttämisensä sekä keskikentän rikkovassa että rakentavassa roolissa. === Maajoukkueura === Nigerian A-maajoukkueessa Mikel on pelannut viisi ottelua ja tehnyt niissä yhden maalin. Ensimmäisen noista otteluista hän pelasi vuonna 2005. Aiemmin hän oli esiintynyt lukuisia kertoja maan juniorimaajoukkueissa. Mikel tuli ehkä ensi kertaa suuremman yleisön tietoisuuteen vuonna 2003 Suomessa pidetyissä alle 17-vuotiaiden MM-kisoissa, joissa hän pelasi Nigerian kaikki ottelut. Pelaajanimensä "Mikel" hän on ottanut kisojen paidan kirjoitusvirheestä.http://www.nigerianplayers.com/player.asp?pID=343 == Lähteet == == Aiheesta muualla == * Mikel John Obi Chelsean sivustolla Luokka:Nigerialaiset jalkapalloilijat Luokka:Jalkapallon Afrikan mestarit Luokka:Vuonna 1987 syntyneet Luokka:Elävät henkilöt
Mustahevosmuurahainen

Mustahevosmuurahainen (Camponotus vagus) on Suomessakin elävä hevosmuurahaisten sukuun kuuluva muurahaislaji. Mustahevosmuurahaisia esiintyy lähinnä metsäisillä alueilla, ja ne pesiytyvät kuolleessa puuaineksessa. Laji on Suomessa luokiteltu erittäin uhanalaiseksi, eikä se siis pienen määränsä takia kuulu tuholaisiin. Suomessa lajia esiintyy lähes poikkeuksetta vain lounaisrannikolla. Mustahevosmuurahaisen lisäksi Suomessa esiintyviä hevosmuurahaisiin kuuluvia lajeja ovat punahevosmuurahainen (Camponotus ligniperda) ja metsähevosmuurahainen (Camponotus herculeanus). == Lähteet == == Aiheesta muualla == *Laji.fi: Mustahevosmuurahainen (Camponotus vagus) *ITIS: Camponotus vagus *Pherobase: Semiochemicals of Camponotus vagus Luokka:Muurahaiset
Aki ja Turo

Aki ja Turo ovat näyttelijöiden Antti Raivion (Aki) ja Ville Virtasen (Turo) esittämät hahmot television sketsisarjassa Hymyhuulet (1987–1988). Aki on nuori mies, joka pukeutuu farkkupuseroon ja -liiviin. Hänellä on ruskeat puolipitkät hiukset. Turo on vaaleahiuksinen nuori mies, joka pukeutuu yleensä pieneen vihreään puseroon, vaaleanpunaiseen kauluspaitaan ja mustiin trumpettihousuihin. Turo joutuu yleensä ystävänsä Akin kiusan kohteeksi, koska hän on hieman hiljainen ja kömpelö. Aki huutelee usein Turolle "Auts-töks- töks". Myöhemmin parivaljakko julkaisi oman kokoalbumin Lievä kantrihuijaus (1988), jossa he suurimmaksi osaksi esittivät 1960- ja 1970-luvun ulkomaisia menestyskappaleita uusin sanoituksin. Erään aikalaisarvion mukaan Aki ja Turo ”eivät antaneet katsojille vaihtoehtoja: heistä joko piti tai sitten ei” ja he jättivät Hymyhuulet-sarjan päätähdet Aake Kallialan ja Pirkka-Pekka Peteliuksen varjoonsa. Mitä-Missä-Milloin, Kansalaisen vuosikirja 1989, s. 413. Helsinki: Otava, 1988. ==Lähteet== ==Aiheesta muualla== * Luokka:Televisiohahmot Luokka:Suomalainen huumorimusiikki
Surut pois ja kukka rintaan

Surut pois ja kukka rintaan on Viikatteen vuonna 2003 julkaistu neljäs studioalbumi. Levy on CD-painoksen (RA097) lisäksi julkaistu myös vinyylinä (LONG008) ja C-kasettina (LONG008b). Vinyyli- ja C-kasettiversioilla on CD:lle sisältymätön kappale "Aamulinnut". Musiikkivideon levyn kappaleesta "Leimu" ohjasi Joonas Berghäll. Albumi nousi Suomen virallisen listan sijalle 6. ==Kappaleet== # # # # # # # # # # # ==Kokoonpano== * Kaarle Viikate - laulu, kitarat, basso * Simeoni Viikate - rummut, lyömäsoittimet === Muut tekijät === * Simo Helkala - urut * Jari-Jukka Nippala - äänitys ja miksaus * Mika Jussila - masterointi == Arvostelut == * Desibeli.net: http://www.desibeli.net/arvostelu/702 Desibeli.net] * Helsingin Sanomat: Nyt.fi * Imperiumi.net: Imperiumi.net * Soundi: Soundi == Lähteet == == Aiheesta muualla == * * Luokka:Viikatteen albumit Luokka:Vuoden 2003 albumit
Puhtaus

Puhtaus on tärkeä osa ihmisten ja eläinten hyvinvointia. Peseytymällä ihmiset ja eläimet välttyvät täiltä ja bakteereilta. Kuitenkin tutkimusten mukaan lialla on merkittävä rooli immuunijärjestelmän kehityksessä. Täysin puhtaissa oloissa eläneet ihmiset sairastuvat helpommin. Ihmiset pesevät itsensä säännöllisesti, mikäli siihen on mahdollisuus. Ihmiset voivat peseytyä suihkussa, kylvyssä tai luonnon vedessä, kuten järvessä. Veden lisäksi peseytymisessä käytetään usein apuna saippuaa ja sampoota. Pienten lasten, sairaiden tai muuten kykynemättömien peseytymisessä voi olla joku avustamassa. Useimmiten ihmiset peseytyvät yksinään, mutta esimerkiksi rakastavaiset voivat pestä toisensa huvin vuoksi. Lisäksi ihmisillä on tapana pestä hampaat. Rituaalinen puhtaus on rituaalien avulla aikaan saatu tai palautettu symbolinen puhtaus, joka liittyy uskonnollisiin käsityksiin pyhästä, synnistä ja pahoista voimista. Monissa uskonnoissa rituaaliseen puhdistautumiseen käytetään vesipesua. ==Lähteet== ==Aiheesta muualla== Luokka:Hygienia
Unholan urut

Unholan urut on Viikatteen vuonna 2005 julkaistu viides studioalbumi. Levy on julkaistu paitsi cd:nä (RA121), myös vinyylinä (LONG015) ja C-kasettina (LONG015b). Vinyyli- ja C-kasettiversioilla on lisäkappaleena cd-versiolle sisältymätön Viikatteen versio Mana Mana -yhtyeen kappaleesta "Vaarallista". Levyllä ovat ensimmäistä kertaa mukana yhtyeen livemuusikot, basisti Ervo Viikate ja kitaristi Arvo Viikate. Levyllä ovat vierailemassa myös Mokoman laulaja Marko Annala kappaleessa "Ajakaa!" sekä Kotiteollisuuden Jouni Hynynen kappaleessa "Vesi jota pelkäät". Albumi nousi Suomen virallisen listan sijalle 3. == Kappaleet == Sävellys, sanoitus ja sovitus Kaarle Viikate, ellei toisin mainita. # # # # # # # # # # ==Kokoonpano== * Kaarle Viikate – laulu, kitarat, bassokitara (raidoilla 1, 2, 5, 7 ja 10) * Ervo Viikate – bassokitara (raidoilla 3, 4, 6, 8 ja 9), hammond-urut, taustalaulu * Simeoni Viikate – lyömäsoittimet * Arvo Viikate – taustalaulut, soolokitara (raidalla 5) ===Vierailijat=== * Marko Annala – taustalaulu ja -huuto (raidalla 4) * Jouni Hynynen – huuto (raidalla 6) * Arttu Kunnasto – harmonikka (raidalla 8) == Arvostelut == * Desibeli.net: Desibeli.net * Imperiumi.net: Imperiumi.net * Metropoli.net: Metropoli.net * Soundi: Soundi == Lähteet == == Aiheesta muualla == * * Luokka:Viikatteen albumit Luokka:Vuoden 2005 albumit
Tennis (Egypti)

Tennis tai Tinnis oli keskiaikainen kaupunki Egyptissä. Kaupunki perustettiin Manzalajärven saarelle Port Saidin lounaispuolelle Tanisin kaupungin hylkäämisen jälkeen. Tennis oli tärkeä satamakaupunki, jonka kautta kuljetettiin kaikkialle Lähi-itään maatalouden tuotteita, etenkin korkealaatuisia tekstiilejä. ==Lähteet== * The Columbia Electronic Encyclopedia * GeoNames name server Luokka:Egyptin historia
Kunniatohtori

Kunniatohtori (, dr. h. c.) on henkilö, jolle yliopiston tiedekunta on myöntänyt tohtorin arvonimen jonkin saavutuksen takia mutta joka ei ole suorittanut tohtorintutkintoa tässä tiedekunnassa. Sen sijaan kunniatohtori on saavuttanut vastaavia ansioita akateemisen maailman ulkopuolella tai hän on muutoin edistänyt tieteellistä tutkimusta erityisen ansiokkaasti. Kunniatohtoriksi vihkiminen on korkein huomionosoitus, mitä yliopisto voi ihmiselle osoittaa. Suurin osa kunniatohtoreista on joko jonkin toisen tieteenalan edustajia tai tutkijakollegoita, jotka tiedekunnassa halutaan esimerkiksi kansainvälisten yhteyksiensä takia liittää työyhteisöön. Välillä saatetaan merkittäviä poliitikkoja, kulttuuripersoonia, kuten kirjailijoita, tai muita vaikuttajia nimittää kunniatohtoreiksi. Kunniatohtorin arvonimi myönnetään yliopiston promootiossa. Etuosa kunniatohtorin arvonimen lyhenteessä riippuu siitä, mikä tiedekunta on arvon myöntänyt; esimerkiksi fil. dr. h. c. on filosofisen tiedekunnan myöntämä. ==Katso myös== *Riemutohtori * Luettelo Helsingin yliopiston kunniatohtoreista * Luettelo Turun yliopiston kunniatohtoreista * Luettelo Oulun yliopiston kunniatohtoreista == Lähteet == Luokka:Kunniamaininnat Luokka:Yliopisto
Garden City

Garden City tarkoittaa seuraavia asioita: *puutarhakaupunki, engl. garden city, kaupunkisuunnittelun käsite *Garden City, lähiöalue Winnipegin kaupungissa, Manitoban provinssissa, Kanadassa. == Yhdysvaltalaisia paikkakuntia == Garden City on myös seuraavien yhdysvaltalaisten paikkojen nimi: *Garden City, paikkakunta Alabaman osavaltiossa *Garden City, paikkakunta Coloradon osavaltiossa *Garden City, paikkakunta Etelä-Carolinan osavaltiossa *Garden City, paikkakunta Etelä-Dakotan osavaltiossa *Garden City, kaupunki Georgian osavaltiossa *Garden City, kaupunki Idahon osavaltiossa *Garden City, paikkakunta Iowan osavaltiossa *Garden City, kaupunki Kansasin osavaltiossa *Garden City, kaupunki Michiganin osavaltiossa *Garden City, paikkakunta Minnesotan osavaltiossa *Garden City, pikkukaupunki Missourin osavaltiossa *Garden City, kylä New Yorkin osavaltiossa *Garden City, paikkakunta Texasin osavaltiossa *Garden City, paikkakunta Utahin osavaltiossa. ==Katso myös== Garden City liittyy lisäksi seuraaviin Yhdysvalloissa sijaitseviin liikennepaikkoihin ja -yhtiöihin: *Garden City Regional Airport, lentoasema Kansasin osavaltiossa *Garden City Western Railway, rautatieyhtiö Kansasin osavaltiossa *Garden Cityn rautatieasema, rautatieliikennepaikka Kansasin osavaltiossa *Garden Cityn rautatieasema, rautatieliikennepaikka New Yorkin osavaltiossa.
Türi–Tamsalu-rata

Türi–Tamsalu-rata () oli vuosina 1915–1972 käytössä ollut Viron rataverkon kapearaiteinen rautatie. Se erkani Lelle–Viljandi-radasta Türissä ja yhtyi Tapa–Tartto-rataan Tamsalussa. Radan pituus oli 61 kilometriä, ja sen tärkein väliasema oli Paide. == Rakentaminen == Rataosuus Türi–Paide rakennettiin samanaikaisesti kuin Tallinnasta Lellen ja Viljandin kautta Mõisakülaan kulkeva rataosuus. Türin ja Paiden välillä alkoi koeliikenne 8. lokakuuta 1900, ja säännölliselle liikenteelle rata avattiin 1. elokuuta 1901. Sotilaallisista syistä tärkeäksi koetun Paide–Tamsalu-osuuden rakentamisen aloittivat Venäjän armeijan joukot vuonna 1915. Ensimmäisen maailmansodan sytyttyä rakennustöitä jatkoivat saksalaiset, mutta rata valmistui kokonaisuudessaan vasta vuonna 1920 Eesti Raudteen rakennuttamana. Rautatie suljettiin liikenteeltä 3. toukokuuta 1972. Luokka:Viron rautatiet Luokka:Entiset rautatiet
Puuluoto

Puuluoto on noin sata taloutta käsittävä kylä ja taajama Tornion kaupungissa. Se sijaitsee Pirkkiön ja Röytän välissä rajoittuen mereen. Vuoden 2021 lopussa Puuluodon taajaman väkiluku oli 249 ja pinta-ala 0,75 neliökilometriä. Vuoden 2006 lopussa Puuluoto–Röyttän tilastoalueella oli 342 asukasta. Kuusiluodon sahayhdyskunnan tuhouduttua Lapin sodassa monet sen asukkaista muuttivat Puuluotoon. Puuluodossa on venesatama ja kiinteän asutuksen lisäksi kesämökkiasutusta. Kylällä on myös luontopolku, hiihtokeskus ja Alkunkarin lintutorni. == Lähteet == Luokka:Tornion kaupunginosat Luokka:Tornion taajamat
Kuujjuaq

220px|thumb|Kuujjuaq Kuujjuaq (, suom. "suuri joki") on Nunavikin alueen suurin inuitien asuttama kylä pohjoisessa Québecissä, Kanadassa. Kylä on Nunavikin alueen hallintokeskus, ja sen asukasluku on noin 2 000\. Kylä sijaitsee Koksoakjoen länsirannalla. Kylän entinen nimi on Fort Chimo. Chimo on väärinkirjoitettu muoto sanasta saimuuq, joka tarkoittaa kätellään. Turkiskauppiaat toivotettiin usein tervetulleiksi sanomalla saimuuq, ja lopulta sana siirtyi osaksi kauppa-aseman paikannimeä. ==Maantiede== Kuujjuaq sijaitsee joen varrella noin 50 kilometriä ylävirtaan Ungavanlahdelta. Tänne ylettyvät vuoroveden vaihtelut rytmittävät asukkaiden päivittäistä elämää. Puurajan läheisyydestä huolimatta boreaalisen vyöhykkeen, taigan, kasvillisuus hallitsee kylän ympäristöä. Kuujjuaq on myös karibujen vaellusreitillä, ja kaupungin alueella eläimiä liikkuu runsaasti elo–syyskuussa. ==Historia== Ensimmäiset seudulle asettuneet eurooppalaiset olivat herrnhutilaisia, ja he saapuivat alueelle 25. elokuuta 1811 vaikean merimatkan päätteeksi. Siirtolaisryhmän johdossa olivat Benjamin Kohlmeisten ja George Kmoch, ja he löysivät inuitien leiripaikan muutaman kilometrin päässä nykyisen kylän paikalta alavirtaan. Herrnhutilaisryhmän tavoite oli käännyttää alkuperäiset asukkaat kristinuskoon. Kohlmeisterin päiväkirjojen mukaan inuitit olivat kiinnostuneita saamaan lähestysaseman kyläänsä. Noin vuonna 1830 Hudson's Bay Company aloitti turkiskaupan Nunavikin alueella. Yhtiö perusti ensimmäisen kauppa-asemansa Koksoakjoen itärannalle noin viiden kilometrin päähän alavirtaan nykyisen Kuujjuaqin keskustasta. Kauppa-asema suljettiin 1842 mutta avattiin uudelleen 1866, ja sen asiakkaina olivat inuitien lisäksi innut. Vuonna 1942 Yhdysvaltain ilmavoimat perusti Crystal 1 -nimisen lentotukikohdan joen länsirannalle samalle paikalle, jossa nykyinen kylän keskus sijaitsee. Armeijan läsnäolo vuosina 1941 – 1942 nopeutti asutuskeskuksen kehitystä. Toisen maailmansodan jälkeen Yhdysvallat luovutti lentotukikohdan Kanadan hallitukselle. Vuonna 1948 paikkakunnalle perustettiin katolinen lähetysasema, terveyskeskus, koulu sekä sääasema. Hudson's Bay Company siirsi toimintaansa lähemmäs kaupunkia 1958 siirtyivät myös loput Fort Chimon asukkaista nykyiseen Kuujjuaqiin. ==Liikenne ja talous== Kuujjuaqin lentoasema on kahdella kiitotiellään alueen ilmaliikenteen keskus. Kaupunkiin ei johda tietä, mutta Route Transtaïgan jatkamista Scheffervillen kautta Kuujjuaqiin saakka on suunniteltu. Paikkakunnalla on useita hotelleja, ravintoloita, kauppoja ja käsityömyymälöitä sekä pankki. ==Lähteet== *Kuujjuaq Nunavik Tourism Association ==Aiheesta muualla== *Kuujjuaq village *Kativik Regional Government *Les aurores boreales du Nunavik Luokka:Québecin kylät
Katja Ståhl

Katja Annikki Ståhl (s. 23. joulukuuta 1968 Helsinki) on suomalainen toimittaja ja tv-esiintyjä. Ståhl nousi julkisuuteen vuonna 1995 Jyrki- nuortenohjelman juontajana. Hän juonsi muun muassa ohjelman ensimmäisen jakson 1. syyskuuta 1995. Sittemmin Ståhl on työskennellyt tv- ja radiojuontajana, Demi-lehden toimittajana, tuottajana Ylen televisiokanavilla, Apulanta Oy:n johtajana, Suosikki-lehden päätoimittajana (2003–2007) ja Uutisvuoto-tv- ohjelman kapteenina (2017–2018). Hän on myös luennoinut yrityksille, kirjoittanut kolumneja ja hoitanut tiedotusprojekteja. Hänellä on myös Kavioliitossa 30v -niminen blogi.Meistä Ståhl on palkittu vuosina 2023 ja 2024 Venla-gaalassa vuoden juontajana Elämäni biisi -ohjelman juontamisesta. Kesällä 2023 hän juonsi Ylen Radio Suomi -kanavalla radio-ohjelmaa Elämäni kesä. Ståhl on käynyt Laajasalon opiston radiotoimittajalinjan. Ståhl on mukana keväällä 2024 ilmestyneessä, Tammen kustantamassa, Hanna Brotheruksen kirjoittamassa kirjassa Äitini, tyttäreni. == Yksityiselämä == Ståhlilla on kaksi lasta. == Tv-esiintyjänä == Televisio-ohjelmat Vuosi Ohjelma Kanava 1995–1997 Jyrki MTV 1997 Hurja joukko 1999 Näin tehtiin Häjyt Yle TV2 2002 Yokotai Yle TV1 2002–2004 Kuutamolla MTV 2004 EVVK Umpimähkä Yle TV1 4Pop Nelonen 2007 Uutisvuoto Yle TV1 Viihteen 50 MTV Idols Not Born to Rock Sub 2007–2011 Talent Suomi Nelonen 2008 Popkult Yle Teema 2010 Linnake MTV 2011 Korkojen kera Tie vie C More Max 2012–2013 Nelosen uutiset Nelonen 2013 Totuus rakkaudesta Yle TV1 Hyvät ja huonot uutiset Nelonen 2017–2018 Uutisvuoto Yle TV1 2017 Huomenta Suomi MTV Pää edellä Elisa Viihde 2018 Selviytyjät Suomi Nelonen Hyvät katsojat Yle TV1 2019 Kymppitonni Fox 2019– Elämäni Biisi Yle TV1 2022 Sininen enkeli C More 2023 Arktinen retkikunta TV5 Yökylässä Maria Veitola MTV Ståhl on myös ollut haastateltavana ohjelmissa, kuten Ajankohtainen kakkonen, Viiden jälkeen, Antti Holma Show ja Puoli seitsemän. Ståhl toimi myös vuoden 2000 Suomen euroviisukarsinnassa tuomarina. Elokuvat Vuosi Elokuva Rooli 2003 Nousukausi tiedottaja 2016 Teit meistä kauniin oma itsensä Musiikkivideot Vuosi Kappale Artisti 2019 v!@%#mikko Pyhimys ==== Dubbaukset ==== == Radiojuontajana == * Kokki, Varas, Vaimo ja Katja Ståhl, juontaja (Radio City, 2012) * Novan päivä, juontaja (Radio Nova, 2015) * Radio Helsingin aamut, juontaja (Radio Helsinki, 2016) * Nostalgian iltapäivä, juontaja (Radio Nostalgia, 2016–2022) == Bibliografia == * * * == Lähteet == ==Aiheesta muualla== * Katja Ståhlin blogi Iltalehden sivuilla *Kavioliitossa 30v -blogi Luokka:Suomalaiset toimittajat Luokka:Vuonna 1968 syntyneet Luokka:Elävät henkilöt
Hudsoninsalmi

Hudsoninsalmi () yhdistää Atlantin valtameren Hudsoninlahteen. Salmi käsittää Québecin pohjoisrannikon ja Baffininsaaren välisen vesialueen, rajoittuen idässä Cape Chidleyyn ja Resolution Islandin läntisimpään rantaan. Salmi on saanut nimensä löytäjänsä Henry Hudsonin mukaan. Viikingit tunsivat luultavasti alueen ja Martin Frobisher kävi siellä vahingossa, mutta Hudson on ensimmäinen eurooppalainen jonka tiedetään tutkineen salmea ja kulkeneen sen läpi lahdelle asti. Hudson löysi salmen vuonna 1610 etsiessään Luoteisväylää. Salmen eteläosassa sijaitsee Ungavanlahti. == Lähteet == Luokka:Kanadan salmet Luokka:Québecin maantiede Luokka:Nunavutin salmet Luokka:Seulonnan keskeiset artikkelit
Sovhoosi

Sovhoosi (, ) eli neuvostotila oli Neuvostoliitossa valtion omistama maatila, erotukseksi kolhoosista, joka periaatteessa toimi osuustoimintaperiaatteella. Sovhoosien työntekijät saivat myös vakituista palkkaa, erotuksena kolhooseihin, joiden jäsenet jakoivat saamansa rahat. Kuten kolhooseissakin, olivat sovhoosien ihmiset sidottuja siihen sovhoosiin, johon he olivat syntyneet.How Russia is Ruled by Merle Fainsod, Harvard University Press, Cambridge, MA, 1953 Vuonna 1990 Neuvostoliitossa oli 25 500 maatilaa, joista sovhooseja 45 %. Tuolloin sovhoosien keskimääräinen pinta-ala oli 153 neliökilometriä, mikä oli kaksi kertaa niin paljon kuin keskimääräisellä kolhoosilla.Statistical Yearbook of the USSR, State Statistical Committee of the USSR, Moscow, 1990 Sovhooseja johti valtion nimittämä johtaja ja sovhoosien investoinnit rahoitettiin valtion budjetista. Vaikka sovhooseille maksettiin maataloustuotteista huonommin, niin olivat ne silti paremmassa taloudellisessa tilanteessa kuin kolhoosit. Tämä oli yksi suurimmista syistä muuttaa huonosti toimivat kolhoosit sovhooseiksi toisen maailmansodan aikana. Yleisesti sovhooseja väitettiin kolhooseja tuottavammiksi. Tärkeiksi sovhoosit nousivat vehnän, kasvisten ja munien tuotannossa, eikä niinkään lihantuotannossa. Kun aiemmin automaattinen valtiontuki lakkautettiin Neuvostoliiton mukana, sovhoosit menivät nopeasti konkurssiin. Israelissa toimivia valtiontiloja kutsutaan nimellä mošav. == Katso myös == * Neuvostoliiton maatalous * Valtiontila * Viisivuotissuunnitelma == Lähteet == Luokka:Neuvostoliiton talous Luokka:Maatilat
David Faustino

David Faustino (s. 3. maaliskuuta 1974 Los Angelesissa, Kaliforniassa) on yhdysvaltalainen näyttelijä ja laulaja, joka esitti Bud Bundya komediasarjassa Pulmuset koko sarjan olemassaolon ajan vuosina 1987–1997. Sarjan alussa hän oli pikkupoika ja vuosien varrella kasvoi nuoreksi mieheksi. Jo aikaisemmin hän oli esiintynyt lukuisissa televisioelokuvissa. Faustino kokeili siipiään myös rap-artistina taiteilijanimellä D L'il, mutta ei menestynyt erityisen hyvin. Sarjan päätyttyä hän on esiintynyt tosi-tv-ohjelmassa, tehnyt vierailuja erilaisiin televisiosarjoihin ja näytellyt pienen budjetin elokuvissa. Faustino meni naimisiin vuonna 2003 Andrea Elmerin kanssa mutta pari erosi helmikuussa 2007. Myöhemmin samana vuonna David pidätettiin riitelystä ex-vaimonsa kanssa ja marihuanan hallussapidosta. Hän pääsi takuita vastaan vapaaksi. ==Aiheesta muualla== * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt Luokka:Yhdysvaltalaiset lapsinäyttelijät
Marjaniemen Melojat

Marjaniemen Melojat (lyhenne MaMe) on Helsingin Marjaniemessä toimiva melontaseura. Seura on perustettu vuonna 1935 ja sen jäsenmäärä on noin 800. Seurassa harrastetaan pääasiassa retki- ja kuntomelontaa sekä SUP-lautailua. Marjaniemen Melojat järjestää myös nuorille omaa melontaan liittyvää toimintaa sekä erilaisia retkiä ja melontatapahtumia mm. pääkaupunkimelonnan ja melontakursseja. Koskimelonta irtaantui MaMesta vuonna 2006 ja jatkaa toimintaansa erillisenä yhdistyksenä, Kohina -koskimelonta ry:nä. Kohina pitää kotipaikkanaan Kymijokea, jossa on myös seuran tukikohta. == Aiheesta muualla == * Marjaniemen Melojat * Kohina -koskimelonta ry Luokka:Suomalaiset melontaseurat Luokka:Helsinkiläiset urheiluseurat Luokka:Vuonna 1935 perustetut urheiluseurat
Tyynenmeren tulirengas

Tyynenmeren tulirengas on Tyynellä valtamerellä sijaitseva vyöhyke, jolla esiintyy voimakasta tektonista ja vulkaanista toimintaa. Vyöhykkeellä tapahtuu 90 % maailman maanjäristyksistä ja siellä sijaitsee 75 % maailman aktiivisista ja nukkuvista tulivuorista. Vyöhyke on hevosenkengän muotoinen ja 40 000 kilometriä pitkä. Tyynenmeren tulirengas on muodostunut alueelle, joka koostuu Tyynenmeren laatasta sekä pienemmistä Nazcan, Kookossaaren, Juan de Fucan ja Indonesian laatoista. == Lähteet == Luokka:Tyynimeri Luokka:Laattatektoniikka Luokka:Oseanian maantiede Luokka:Seismologia Luokka:Vulkanologia
Ħal Saflienin hypogeum

Ħal Saflienin hypogeum on puoliksi maanalainen pyhäkkö Maltalla Paolassa ajalta suunnilleen 2500 eaa. Se on ollut aluksi jonkinlainen jumalten palvontapaikka, mutta muuttui kuolleiden viimeiseksi leposijaksi jo esihistoriallisena aikana. Se on maailman ainoa esihistorialliselta ajalta periytyvä temppeli. Hypogeum löydettiin vahingossa vuonna 1902 rakennustöiden yhteydessä. Ħal Saflienin ensimmäinen kerros sisälsi hieman muunneltuja luolia. Toiseen kerrokseen tehtiin taitavaa kivityötä, muun muassa pyöreä okralla maalattu suuri kammio, oraakkelihuone jossa ihmisääni kaikuu ja huone jossa on kaiverruksia. Tähän vaiheeseen liittyy myös "käärmekuoppa" tai "kolehtikuoppa"/"uhrikuoppa" ja kaikkien pyhin. Kolmannessa kerroksessa oli viljavarasto. == Katso myös == * Maltan megaliitit == Lähteet == == Aiheesta muualla== Luokka:Unescon maailmanperintökohteet Maltassa Luokka:Maltan historia Luokka:Uskonnolliset rakennukset Luokka:Megaliitit
Pääkaupunkimelonta

Pääkaupunkimelonta on itäisessä Helsingissä vuosittain järjestettävä melontatapahtuma. Liikuntatapahtumaan osallistuu tyypillisesti useita kymmeniä melojia yksikkö- tai kaksikkokajakilla sekä muutama myös avokanootilla. Reittivaihtoehtoja on kaksi; molemmille startataan Vartiokylänlahdelta Vuosaaren sillan alta. Lyhyemmällä reitillä kierretään Vartiosaari, pitemmällä Villinki. == Katso myös == *Sipoon saaristomelonta == Aiheesta muualla == *Pääkaupunkimelonta Luokka:Suomen melonta Luokka:Helsingin urheilutapahtumat
Keräpallokkaat

Keräpallokkaat (Agathidium) on kovakuoriaisiin kuuluva limasienillä elävien kuoriaisten suku, johon kuuluvia lajeja on Suomesta tavattu 16. Näistä tunnetuin on uhanalainen korukeräpallokas (Agathidium pulchellum). Sukuun kuuluvat myös amerikkalaiset lajit Agathidium bushi, Agathidium cheneyi ja Agathidium rumsfeldi, jotka on nimetty George W. Bushin, Dick Cheneyn ja Donald Rumsfeldin mukaan. Lajit nimesivät hyönteistutkijat Tri. Kelly B. Miller ja Tri. Quentin D. Wheeler. Heidän kertomansa mukaan lajit on nimetty kunnianosoituksena poliitikoille. Uusia kuoriaislajeja nimettiin tuolloin kaikkiaan 65 kappaletta, joista mm. lajin A. vaderi nimi juontuu Darth Vaderista, koska sen pää muistutti hahmon kypärää. Lajia A. bushi voi tavata ainakin eteläisestä Ohiosta, Pohjois-Carolinasta ja Virginiasta, lajin A. rumsfeldi Meksikon Oaxacasta ja Hidalgosta, lajin A. cheneyi Meksikon Chiapasista. == Lähteet == * Heimo Leiodidae, sienipallokkaat * http://www.news.cornell.edu/Stories/April05/slime-mold.Bush.Cheney.ssl.html == Aiheesta muualla == * Metsähallituksen sivu korukeräpallokkaasta (Agathidium pulchellum) *Laji.fi: Keräpallokkaat (Agathidium) *Funet: Agathidium *ITIS: Agathidium *Iowa State University, Bug Guide: Genus Agathidium *Pherobase: Semiochemicals of Genus Agathidium Luokka:Erilaisruokaiset
11 (luku)

11 (yksitoista) on luonnollinen luku, jota edeltää luku kymmenen ja seuraa luku kaksitoista. == Matematiikassa == === Alkulukuihin liittyen === * 11 on viides alkuluku. * 11 on Sophie Germainin alkuluku, koska 2 \cdot 11 + 1 = 23 ja 23 on myös alkuluku. * 11 on turvallinen alkuluku, koska 2 \cdot 5 + 1 = 11 ja 5 on myös alkuluku. * 11 on 13:n alkulukupari. * 11 on 7:n alkulukuserkku. * 11!+1 on kertoma-alkuluku. * 11 on pienin alkuluku, joka ei ole Mersennen alkuluvun eksponentti: 2^{11}-1 = 23 \cdot 89. * 11 on toinen alkuluku takaperin binäärijärjestelmässä: 11 = 1011_2 ja 1101_2 = 13. === Jaollisuus 11:llä === Luku on jaollinen luvulla 11, mikäli luvun numerot kerrottuna vuorotellen +1:llä ja −1:llä muodostavat yhteenlaskettuna luvun, joka on jaollinen luvulla 11. Esimerkiksi luku 11 jakaa tasan luvun 10 648, koska 1-0+6-4+8 = 11. === Muissa yhteyksissä === * 11 kuuluu Lucasin lukujonoon (). * 11 kuuluu Ulamin lukuihin (). * 11 on suurin luonnollinen luku, jota ei voida muodostaa kahden yhdistetyn luvun summana.11 Eleven XI (arkistoitu) * Kun luonnollinen luku muunnetaan kymmenjärjestelmässä yksinumeroiseksi kertomalla toistuvasti sen numerot keskenään, tarvittavien kertolaskujen suurin tunnettu määrä () on 11. * Taso voidaan jakaa neljällä suoralla enintään 11 osaan. * Luku 6 voidaan muodostaa luonnollisten lukujen summana 11 tavalla, kun lukujen järjestyksillä ei ole merkitystä. * 11 heksominoa voidaan taitella kuutioiksi (katso kuva).Hexominos (ks. ”nets of a cube”) == Luonnontieteissä == * Natriumin järjestysluku jaksollisessa järjestelmässä on 11. * Boori-11 on boorin vakaa ja luonnossa yleisin isotooppi. * Neon-21 on neonin vakaa isotooppi, jonka neutroniluku on 11. * 11 Parthenope on pikkuplaneetta. * Messier 11 on avoin tähtijoukko. == Muualla == * Marraskuu on vuoden yhdestoista kuukausi, joka merkitään päivämäärää kirjoitettaessa usein numerolla 11. * Apollo 11 oli ensimmäinen miehitetty kuuhun laskeutunut avaruuslento. * Valtatie 11 kulkee Nokian ja Porin välillä. * Eurooppatie E11 kulkee Ranskassa. * Yhdestoista hetki tarkoittaa viime hetkeä. * Tavallisessa viisarikellossa tunti- ja minuuttiviisari ovat päällekkäin 11 kertaa 12 tunnin aikana. * Jalkapallossa kummassakin joukkueessa on 11 pelaajaa. * PDP-11 oli minitietokonesarja. * Ensimmäinen maailmansota päättyi 11.11.1918 kello 11. * Kanadan lipun vaahteranlehdessä on 11 kärkeä. * American Airlinesin lento 11 kaapattiin syyskuun 11. päivän terroriteoissa. * Blackjackissä ässä on arvoltaan 1 tai 11. == Lähteet == == Aiheesta muualla == Luokka:Luonnolliset luvut
The Birds

The Birds voi viitata seuraaviin: * The Birds, brittiläinen yhtye * Linnut, Alfred Hitchcockin elokuva Katso myös: * The Byrds, yhdysvaltalainen yhtye
Kuujjuaqin lentoasema

Kuujjuaqin lentoasema on Kuujjuaqin kylässä Nunavikin alueella pohjoisessa Québecissä Kanadassa sijaitseva lentoasema. Lentokenttä sijaitsee noin kolmen kilometrin päässä lounaaseen kylän keskustasta koordinaateissa 58°05′46″N, 68°25′37″W. Lentoasema on alueen lentoliikenteen keskus, ja sitä ylläpitää Kativikin aluehallinto. == Lentoyhtiöt ja kohteet == Lentoyhtiö Kohteet Air Inuit Aupaluk, Inukjuak, Kangiqsualujjuaq, Kangirsuk, Puvirnituq, Tasiujaq, jatkoyhteys Montrealiin, Québec First Air Iqaluit, Montreal == Lähteet == Luokka:Québecin lentoasemat
Enoch Thulin

Enoch Thulin oli ruotsalainen lentämisen ja lentokoneenrakennuksen pioneeri. Enoch Thulin syntyi vuonna 1881. Hän opiskeli lentotekniikkaa 1908–1912 Ranskassa ja hankki siellä lentolupakirjan vuonna 1913. Hän väitteli tohtoriksi vuonna 1912 aiheenaan "Om luftmotståndet mot plana ytor", joka nimensä mukaan koski aerodynamiikkaa. Thulin teki ennätyslentoja, esimerkiksi toukokuussa 1914 hän lensi Malmöstä Tukholmaan ajassa 4 h 17 min, joka oli Skandinavian ennätys. Thulin on tehtaansa ja lentokoulunsa vuoksi Ruotsin ilmailun aloittamisessa merkittävin hahmo. Vuonna 1914 hän perusti Enoch Thulins Aeroplanfabrik -tehtaan Landskronaan. Siellä hän valmisti lisenssillä ranskalaisia Morane-Saulnier-lentokoneita. Näitä koneita toimitettiin maaliskuussa 1918 Suomeen, ja niistä tuli Suomen ilmavoimien ensimmäiset lentokoneet. Hän kuoli vuonna 1919 lento-onnettomuudessa. Enoch Thulins Funeral Landskrona.jpg|Enoch Thulinin hautajaiset Landskronassa toukokuussa 1919. ==Julkaisuja== * Enoch Thulin, Ivar Malmer : ”Flygmaskinen”, 1916 * Enoch Thulin: ”Flygmotorn”, 1916 Luokka:Ruotsalaiset lentäjät Luokka:Lento- onnettomuudessa kuolleet Luokka:Vuonna 1919 kuolleet Luokka:Vuonna 1881 syntyneet
Godspeed You! Black Emperor

Godspeed You! Black Emperor (aiemmin Godspeed You Black Emperor!), lyhennettynä usein GYBE tai GY!BE, on kanadalainen post-rock -yhtye. Yhtyeen levyt koostuvat pääosin muutamasta noin 15-20 minuutin kappaleesta, jotka on jaettu eri osioihin. Nimi on peräisin Mitsuo Yanagimachin ohjaamasta mustavalkoisesta dokumentista Godspeed You! Black Emperor (1976), jossa seurataan moottoripyöräjengi Black Emperorsin taivalta. Yhtye aloitti toimintansa kolmihenkisenä (vuonna 1994), mutta suurimmillaan yhtyeessä on ollut jopa 15 jäsentä. Vuonna 2003 yhtye ilmoitti vetäytyvänsä tauolle määräämättömäksi ajaksi. Yhtye oli tauolla seitsemän vuoden ajan kunnes keväällä 2010 ilmoitettiin comeback-kiertueesta http://www.mtv.com/news/articles/1635803/20100409/story.jhtml . Comeback- kiertueen keikkapaikkoihin varmistui myös ainoana pohjoismaana Suomi. Yhtye esiintyi 17.01.2011 Helsingin kulttuuritalolla http://meteli.net/uutiset/4516. Liput tapahtumaan varattiin loppuun muutamassa tunnissa. http://www.tiketti.fi/tapahtuma/9261 == Diskografia == === Studioalbumit === * "F♯ A♯ ∞" (1997/1998) (Alunperin julkaistu LP-vinyylipainoksena vuonna 1997. Uudelleenjulkaisu CD-levyllä vuonna 1998.) * "Lift Your Skinny Fists Like Antennas to Heaven" (2000) * "Yanqui U.X.O." (2002) * "'Allelujah! Don't Bend! Ascend!" (2012) * "Asunder, Sweet and Other Distress" (2015) * "Luciferian Towers" (2017) * "G_d's Pee AT STATE'S END!" (2021) * "No Title as of 13 February 2024 28,340 Dead" (2024) === EP-julkaisut === * "Slow Riot for New Zerø Kanada" (1999) === Demojulkaisut === * "All Lights Fucked on the Hairy Amp Drooling" (1994/2022) (Alunperin julkaistu 33 kopion kasettipainoksena. Laajempi uudelleen julkaisu digitaalisena vuonna 2022.) === Muilla julkaisuilla === * "aMAZEine 7" (1998) (Yhtye mukana kappaleessa "Sunshine + Gasoline") == Liittyviä projekteja == Yhtyeen jäsenet ovat toimineet monissa samankaltaisissa post rock -yhtyeissä. *A Silver Mt. Zion *Fly Pan Am *Set Fire to Flames *Valley of the Giants == Lähteet == == Aiheesta muualla == *Yhtyeen virallinen kotisivu *Konserttitaltiointeja Internet Archivessa *Juho Rantala: Rukous poliittisen praksiksen raunioista. niin & näin 3/2015, 85–92. Luokka:Kanadalaiset rockyhtyeet Luokka:Post-rock-yhtyeet
Tihvinän hautausmaa

Tihvinän hautausmaa () on Aleksanteri Nevskin luostarin alueella Pietarissa, Venäjällä sijaitseva hautausmaa. Hautausmaa perustettiin vuonna 1823. == Kuuluisia Tihvinän hautausmaalle haudattuja == * Mili Balakirev (1837–1910), säveltäjä * Aleksandr Borodin (1833–1887), säveltäjä * César Cui (1835–1918), säveltäjä * Aleksandr Dargomyžski (1813–1869), säveltäjä * Fjodor Dostojevski (1821–1881), kirjailija * Mihail Glinka (1804–1857), säveltäjä * Nikolai Karamzin (1766–1826), kirjailija * Ivan Kramskoi (1837–1887), taidemaalari * Modest Musorgski (1839–1881), säveltäjä * Marius Petipa (1818–1910), ranskalainen koreografi * Nikolai Rimski-Korsakov (1844–1908), säveltäjä * Anton Rubinstein (1829–1894), pianisti, orkesterinjohtaja ja säveltäjä * Anatoli Sobtšak (1937–2000), ensimmäinen demokraattisesti valittu Pietarin pormestari * Fjodor Stravinski (1843–1902), oopperalaulaja, Igor Stravinskin isä * Pjotr Tšaikovski (1840–1893), säveltäjä * Vasili Žukovski (1783–1852), runoilija == Aiheesta muualla == * Virtuaalikierros Tihvinän hautausmaalla * Tihvinän hautausmaan opas Luokka:Pietarin hautausmaat
Ruotsin ilmavoimat

Ruotsin ilmavoimat () on Ruotsin puolustusvoimien ilmapuolustuksesta vastaava puolustushaara. Se syntyi vuonna 1925 yhdistettäessä laivaston ja maavoimien lentoyksiköt omaksi aselajikseen. ==Kalusto== thumb|Hkp 14 malline (NH90) Ilma-alus Valmistajamaa Tyyppi Versiot PalvelusstatusSwedish military aviation OrBat Muuta Saab JAS 39 Gripen Moniroolihävittäjä * * * Harjoitushävittäjä * * * Hävittäjä * * * Hävittäjäharjoituskone JAS 39A * * * JAS 39B * * * JAS 39C * * * JAS 39D 98 * * * 15 * * * 41 * * * 12 . Saab 105 Suihkuharjoituskone SK 60 80 Kun tämä malli poistuu 2015–2017, lentokoulutettavat siirtyvät ehkä potkurikoneesta hävittäjään."Armeija romuttaa 41 Hawkia", Helsingin Sanomat, s. A4, 5.11.2010 Saab 340 Lentotutkakone * * * Kuljetuskone S 100B * * * TP 100 6 * * * 3 MBB Bo 105 Kevyt helikopteri HKP 9 20 Eurocopter AS 332 Super Puma kuljetushelikopteri HKP 10 10 3 rakennettu ambulanssikoneiksi tunnuksella HKP 10B, 2 modifioiduun KHP 10B-tyyppiseksi saaden tunnuksen HKP 10D. Kolme kopteria tuhoutunut. NHI NH90 Kuljetuskopteri HKP 14 4 18 tilattu -toimitukset v. 2017 mennessä.http://www.svd.se/nyheter/inrikes/utredare-kop-nya- helikoptrar_4900861.svd UH-60 Black Hawk is considered as a temporary solution.http://www.corren.se/ekonomi/?articleId=5130330&date;=&menuids;= Agusta A109 Kuljetuskopteri HKP 15 20 Lockheed C-130 Hercules Raskas kuljetuskone TP 84 8 Gulfstream IV VIP-kuljetukset * * * SIGINT-tiedustelu TP 102 * * * S 102B 2 * * * 2 SAGEM Sperwer UAV UAV UgglanFörsvarsmakten 3 a lentolaite on RQ-7 Shadow v. 2011 lähtienhttp://www.flightglobal.com/articles/2010/05/21/342307/sweden-to- acquire-aais-shadow-200.html ==Laivueet== *F 1 Hässlö (Västmanlands flygflottilj) (1928–1982) *F 2 Hägernäs (Roslagens flygflottilj, Tutkakoulu, FRAS) (1926–1974) *F 3 Malmslätt (Östgöta flygflottilj) (1926–1974) *F 4 Frösön (Jämtlands flygflottilj) (1926–2005) *F 5 Ljungbyhed (Krigsflygskolan) (1926–1996) *F 6 Karlsborg (Västgöta flygflottilj)(1932–1955) *F 7 Såtenäs eli Skaraborgs flygflottilj (perustettu vuonna 1938, toiminnassa) *F 8 Barkarby (Svea flygflottilj) (1938–1973) *F 9 Säve (Göta flygflottilj) (1940–1969) *F 10 Ängelholm (Skånska flygflottiljen, ensin F 10 Bulltoftain alaisuudessa) (1940–2002) *F 11 Nyköping (Södermanlands flygflottilj) (1941–1980) *F 12 Kalmar (Kalmar flygflottilj) (1942–1980) *F 13 Norrköping (Bråvalla flygflottilj) (1943–1994) *F 14 Halmstad (Hallands flygflottilj) (1940–1961) *F 15 Söderhamn (Hälsinge flygflottilj) (1943–1994) *F 16 Uppsala (Upplands flygflottilj) (1943–2003) *F 17 Kallinge eli Blekinge flygflottilj (perustettu vuonna 1944, toiminnassa) *F 18 Tullinge (Södertörns flygflottilj) (1946–1986) *F 19 Finland (Ruotsin vapaaehtoisten yksikkö Suomen talvisodassa) *F 20 Uppsala (Flygvapnets Uppsalaskolor) (1942–2005) *F 21 Luleå eli Norrbottens flygflottilj (perustettu vuonna 1941, toiminnassa) *F 22 Kongo (Ruotsin YK- yksikkö Kongossa 1960-luvun alussa) * Helikopterflottiljen (Hkpflj), toiminnassa *Luftstridsskolan (LSS), toiminnassa == Lähteet == ==Aiheesta muualla== *Flygvapnetin sivusto *Ruotsin ilmavoimien historia *Ruotsin ilmavoimien historiaa *Kylmän sodan jälkeistä historiaa kuvina *
Kantatie 72

Kantatie 72 on Mikkelistä Pieksämäen kautta Suonenjoelle kulkeva kantatie. Tien pituus on 116 kilometriä. Tie erkanee Mikkelin pohjoispuolella valtatieltä 5 ja kulkee Haukivuoren ja Pieksämäen kautta Suonenjoelle. Tie on kokonaisuudessaan kaksikaistainen. Kantatietä 72 ja valtatietä 9 kulkeva reitti Mikkelistä Kuopioon on 7,2 kilometriä pitempi kuin valtatietä 5 kulkeva. Sitä käytetään kuitenkin vaihtoehtoisena reittinä, sillä sen liikennemäärät ovat huomattavasti viitostietä pienemmät. Savon rata kulkee Mikkelistä Suonenjoelle asti kantatie 72:n lähettyvillä. ==Reitti ja tieyhteydet== Tie kulkee seuraavien kuntien ja taajamien/kylien kautta: *Mikkeli (vt 5) **Hiirola **Kalvitsa **Haukivuori *Pieksämäki (st 459) **Pieksämäki (vt 23) *Suonenjoki **Levä (vt 9 E63) ==Historiaa== Vuoden 1938 tienumerointijärjestelmässä kantatie 72 kulki Laatokan Karjalassa Laatokan pohjoisrantaa Sortavalasta Impilahden ja Pitkärannan kautta Salmiin. Tie jäi kokonaan luovutetulle alueelle ja tienumero 72 poistui käytöstä. 1960-luvulla Mikkelin ja Pieksämäen välille alettiin rakentaa kunnollista maantietä. Pieksämäki oli vielä tällöin vailla päätieyhteyttä muualle Suomeen. Vuonna 1971 numeroitiin kantatieksi 72 Mikkelistä Pieksämäelle kulkeva tieosuus. 1980-luvulla Pieksämäen ja Suonenjoen välistä tieosuutta levennettiin ja oikaistiin, ja vuonna 1989 kantatietä 72 jatkettiin Suonenjoelle. Aiemmin tämä tieosuus oli ollut maantie 450. Vangasjärven liittymä Naarajärvellä parannettiin eritasoliittymäksi kesällä 2009. ==Tiehankkeet== Tällä hetkellä kantatielle 72 ei ole suunnitteilla tiehankkeita. 2000-luvulla Pieksämäellä suunniteltiin valtatien 23 liittymän muuttamista kiertoliittymäksi, mutta se ei toteutunut. ==Aiheesta muualla== *Matti Grönroosin sivu kantatiestä 72 72 Luokka:Mikkelin liikenne Luokka:Pieksämäen liikenne Luokka:Suonenjoen liikenne Luokka:Pieksämäen maalaiskunta
Abraham Chebii

Abraham Chebii (s. 23. joulukuuta 1979 Kapsowar, Kenia) on kenialainen kestävyys- ja maastojuoksija. Chebiin ensimmäiset arvokilpailut olivat 2000 Vilamouran maastojuoksun MM-kisat, joissa hän sijoittui lyhyellä matkalla viidenneksi. 2002 Dublinin maastojuoksun MM-kisoissa hän oli lyhyellä matkalla kahdeskymmenesneljäs ja voitti kauden lopussa IAAF:n GP-finaalissa 3 000 metrin juoksun. Pariisin MM-kisoissa 2003 hän sijoittui viidenneksi 5 000 metrin juoksussa ajalla 12.57,74 ja kauden lopussa IAAF:n yleisurheilufinaalissa kolmanneksi 3 000 metrillä ajalla 7.39,28. Chebii juoksi Brysselin maastojuoksun MM-kisoissa 2004 lyhyellä matkalla yhdeksänneksitoista ja oli samalla mukana Kenian pronssia joukkuekilpailussa voittaneessa joukkueessa. Ateenan olympialaisissa hän karsiutui 5 000 metrin alkuerissä. IAAF:n yleisurheilufinaalissa hän oli 3 000 metrillä yhdeksäs. Maastojuoksun MM-kisoissa 2005 hän voitti hopeaa lyhyellä matkalla ja oli samalla mukana joukkuekilpailussa hopeaa voittaneessa Kenian joukkueessa. ==Ennätykset== * 1 500 metrin juoksu: 3.38,5 (2004) * Mailin juoksu: 3.55,31 (2000) * 2 000 metrin juoksu: 5.04,28 (2007) * 3 000 metrin juoksu: 7.33,42 (2006) * Kahden mailin juoksu: 8.18,06 (2006) * 5 000 metrin juoksu: 12.52,99 (2003) * 5 kilometrin maantiejuoksu: 13.23 (2001) * 10 000 metrin juoksu: 27.04,20 (2001) * 10 kilometrin maantiejuoksu: 27.26 (2001) ==Lähteet== * ===Viitteet=== Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1979 syntyneet Luokka:Elävät henkilöt
Tiedosta

Tiedosta on Tieke-yhdistyksen (Tietoyhteiskunnan Kehittämiskeskus ry) julkaisema lehti, jossa esitellään artikkelien ja ajankohtaisjuttujen avulla suomalaisen tietoyhteiskunnan kehittymistä yritysten, organisaatioiden ja kansalaisten näkökulmasta. Tiedosta-lehti ilmestyy neljä kertaa vuodessa ja sitä painetaan 3 000 kappaletta. Sen pääasialliset kohderyhmät ovat Tieken yli 100 jäsenyrityksen ja –organisaation lisäksi tietoyhteiskunta-asioiden asiantuntijat, yhteiskunnan päättäjät sekä yksityisten ja julkisten palvelujen kehittäjät == Aiheesta muualla == * Tiedosta-lehti Tieken kotisivuilla Luokka:Suomalaiset aikakauslehdet
Koolhoven

Koolhoven oli alankomaalainen lähellä Rotterdamia sijainnut lentokonetehdas, jonka perusti Frederick Koolhoven vuonna 1934 nimellä NV Koolhoven Vliegtuigen.Gunston 1993 s. 171 Yhtiön lentokoneista tunnetuimpia olivat Koolhoven F.K.51 ja Koolhoven F.K.58. Alankomaiden kuninkaalliset ilmavoimat käyttivät Koolhovenin lentokoneita 1930-luvulla. F.K.58 oli myös Ranskan ilmavoimien käytössä. Talvisodan aikana ruotsalainen vapaaehtoinen lentäjä Carl Gustav von Rosen hankki Ilmavoimille kaksi Koolhoven F.K.52 -konettaHeinonen 1992 s. 131. Koolhovenin toiminta päättyi toiseen maailmansotaan ja Saksan ilmavoimien pommituksiin vuonna 1940.Gunston 1993 s. 172 Sodan jälkeen yritys elvyttää yhtiö epäonnistui, ja sen työvoima ja arkistot siirrettiin Fokkerille. == Lähteet == * * === Viitteet === *